Berline

**Berline** (pu tedesche *Berlin* , ) jè 'a maggiore cetate e condemboraneamende 'nu ''Land'' d'a Germanie, quinde 'na *[[cetate-state]]*. Capitale federale d'a Repubbleche Federale de Germanie e sede d'u guverne sue, jè une de le cchiù 'mbortande cendre politece, culturale, fieristece e mediatece d'Europe e, apprisse a Londra, 'u seconde comune cchiù popolose de l'Aunione Europèe.

## Sciugrafije
### Posizione e caratteristeche

Berline se iacchie jndr'à vanne nord-oriendale d'a Germanie, a 70 km da 'u confine polacche. Se iacchie jndr'à reggione sciugrafeche d'u Brandeburghe, ma non ge face parte de l'omonime ''Land'', da 'u quale comungue jè inderamende circonnate.

'A cetate tène 'na superficie assaije vaste, de 892 km². L'estenzione in sienze nord-sud jè de 38 km, in sienze est-ovest de 45 km.

'U cendre de Berline nasce sus a le rive d'a Sprea (*Spree* in tedesche), jndr'à 'n'ambie valle de origgene glaciale (*Berliner Urstromtal*) 'mbrà le altopiane de Barnim e Teltow, oriendate in sienze est-ovest.

Jndr'à 'u quartiere perifereche de Spandau 'a Sprea sfocie jndr'à l'Havel, ca scorre in direzione nord sud, formanne le lache Tegeler See e Großer Wannsee. Jndr'à vanne oriendale se iacchie invece 'u Müggelsee. Le lache berlinise, jndr'à le mise estive, sonde assaije frequendate da le bagnande.

Jndr'à 'u territorie cetadine stonne pure certe alture: 'a maggiore jè 'u *Großer Müggelberg*, jndr'à 'u quartiere de Müggelheim, ca arrive a 'n'altezze de 114,7 m s.l.m.

'U terrene jè comboste prengepàlmende da materiale sabbiose, ghiaie e selce.

Berline jè cendre d'a reggione metripolitane Berline/Brandeburghe, ca conde (2005) 4.429.847 crestiane.

### Clime
'A zone de Berline tène 'nu clime temberate mesotermale e assaije assutte rispette a 'a medie europèe. Le temberature massime sciurnaliere jndr'à certe sciurne estive - generalmende a sciugne - arrivane vicine a le 40&nbsp;°C, 'na vota sole jndr'à tutte 'u Novecinde onne state mesurate - 26&nbsp;°C a febbrare. 'U vinde in estate jè cchiù costante e soffie normalmende da ovest; de 'nvirne jè cchiù variabbele e spesse avène pure da sud, fattore ca face addevendà assaije variabbele 'u timbe pure jndr'à stessa sciurnate. Se condane mediamende 30 temborale a l'anne.

**Tabbelle [[Temberature]] e [[Precipitazione, meteorologgie|precipitaziune]]: Medie mensile**

L'area urbane cendrale presende 'nu microclime cu 'mbonde a 4&nbsp;°C de cchiù rispette a 'a periferie.
L'arie jè relativamende 'nu picche inguinate grazie a 'u vinde, a le granne aree verde e a l'efficienze de le trasporte pubblece, ca fanne addevendà scorrevole 'u traffecje automobbilisteche.

### Comune 'nzeccate

Berline confine cu 27 comune d'u Brandeburghe, de le quale 7 sonde cetate, 'mbrà le quale ste quedde extracircondariale de Potsdam.

Avènene aqquà repurtate le otre 26 comune, suddivise pe circondarie (*Landkreis*), partenne da nord-est e procedenne in sienze orarie:
* Barnim: Wandlitz, Panketal, Ahrensfelde.
* Märkisch-Oderland: Hoppegarten, Neuenhagen.
* Oder-Spree: Schöneiche, Woltersdorf, Erkner (cetate), Gosen-Neu Zittau.
* Dahme-Spreewald: Königs Wusterhausen (cetate), Zeuthen, Eichwalde, Schulzendorf, Schönefeld.
* Teltow-Fläming: Blankenfelde-Mahlow, Großbeeren.
* Potsdam-Mittelmark: Teltow (cetate), Kleinmachnow, Stahnsdorf.
* Havelland: Dallgow-Döberitz, Falkensee (cetate), Schönwalde-Glien.
* Oberhavel: Hennigsdorf (cetate), Hohen Neuendorf (cetate), Glienicke Nordbahn, Mühlenbecker Land.

## Storie

Berline nascìe probbabbilmende cumme borghe commerciale de origgene slave jndr'à 'u XII sechele, in corrispondenze de 'n'isole d'a Sprea. Origginariamende stavane doje cetate distinde: Berline, a est d'u fiume e Cölln, sus a l'isole, ca avenèrene riunite jndr'à 'u 1307. Non ge rumane assaije de chidde comunitate andiche. Osce invece, l'imbressione ca se ave visitanne Berline jè quedde de 'na granne discondinuità, ca riflette visibbilmende le sconvolgeminde d'a storie tedesche d'u XX sechele.

Jndr'à le sechele successive, Berline acquistò sembre cchiù 'mbortanze sus a le otre cetate d'u Brandeburghe: jndr'à 'u 1451 devendò residenze de le margrave de Brandeburghe, da 'u 1701 capitale d'u regne de Prussie, da 'u 1871 capitale d'u 'Mbere tedesche. Jndr'à 'u 1920 avenèrene inglobbate 'nu sacche de comune e cetate circostande, ccrejanne 'a "Granne Berline", terze cetate a 'u munne pe numere de crestiane.

Capitale d'a Germanie pure durande l'epoche nazionalsocialiste, ha state une de le obbiettive prengepàle de le bombardaminde alleate duranne 'a Seconda uerre mundiale, spicciate in Europe proprie cu 'a rese incondizionate d'a Germanie l'8 masce d'u 1945.

A 'a fine d'a uerre avenìe divise jndr'à quattre zone d'occupazione e allore divise jndr'à doje parte congorrende, le ttre settore occidendale (Berline Ovest) e 'u settore sovieteche (Berline Est). Mendre ca Berline Est devendò capitale d'a Repubbleche Democrateche Tedesche, Berline Ovest devendò 'n*enclave* d'a Repubbleche Federale e d'u munne occidendale, oltre 'a Cortine de Firre, lassanne 'u ruole de capitale 'a Bonn.

L'inizie d'a Uerra Fredde ha state 'u Blocche de Berline da 'u 24 sciugne 1948 a l'11 masce 1949, efficacemende condrastate da l'accussìditte Ponde Aerèe, 'u cchiù granne trasporte umanitarie d'a storie, mise in atte prengepàlmende da le State Aunìte d'Americhe e da 'a Gran Bretagne, ca in seguite avenèrene viste - cumme pure 'a Frange - no cchiù cumme "forze de occupazione", ma cumme "forza de protezione". Pure 'u successive tendative sovieteche de annettere Berline Ovest a 'a DDR - l'ultimatum de Chruščëv d'u 1958 - avenìe respinde da le Alleate Occidendale. 'U 13 aguste 1961 'u guverne d'a Germanie Est - avute 'u permesse da Mosca - 'nzippò 'u Mure de Berline, pe fermà 'a fughe in occidende de le proprie cetadine.

'A solidarietà americane cu le berlenise de l'ovest ere condizione essenziale d'a vite de l'accussìditte "avamboste d'a libbertà"; l'espressiona soje cchiù famose e cchiù incisive sonde le parole ditte da l'allore Presidende de le State Aunìte, John F. Kennedy jndr'à 'u descorse sue tenute 'u 26 sciugne 1963: *[[Ich bin ein Berliner]]* (tar.: "Ije sonde 'nu berlinese").

'A "cadute d'u Mure" jndr'à tarde serate d'u 9 novemmre 1989 rendìe possibbele 'a *Wiedervereinigung* (riunificazione tedesche), cu 'a quale Berline ha turnate a essere 'a capitale d'a Germanie aunìte.

## Sviluppe e morfologgie d'a cetate
Le strutture d'a metropoli de osce a die eppure chidde de singhele edifice sonde 'u resultate de cchiù de uette sechele de storie.

Pure 'a funzione de Berline cumme capitale - d'a Marche de Brandeburghe da 'u 1451, d'u Regner de Prussia da 'u 1701, d'u 'Mbere tedesche da 'u 1871, d'a Repubbleche de Weimar e de l'accussìditte Terze Reich, limitatamende a 'a parte oriendale d'a DDR e osce a die d'a Repubbleche Federale Tedesche, comblete apprisse l'aunificazione d'u 1990 - ha lassate le signe sue ben visibbele.

### Berline 'mbonde a 'u 1920

Berline, ggià nate da l'aunione de doje comune *Berlin* e *Cölln*, crescìe, a partì da metà d'u Seicinde, attraverse 'a fondazione de sobborghe nuève.

'A vecchie Berline corresponne a le parte cendrale d'u quartiere de osce a die Mitte, cu l'isole cendrale jndr'à 'u fiume Spree e 'a corrispondende rive oriendale. Sus a 'u late oriendale d'a porzione cendrale de l'isole se iacchie l'accussìditte Castelle d'a Cetate, ca tène 'na storie ca parte da 'u 1443, castelle riale fine da 'u 1701 sotte 'a Federiche I de Prussie, abbattute da 'u guverne comuniste jndr'à 'u 1950.

Cchiù o mene jndr'à posizione d'u castelle 'a DDR costruì - da 'u 1973 a 'u 1976 - l'accussìditte *[[Palast der Republik]]* (tar.: Palazze d'a Repubbleche), ca ha state scettate 'nderre da 'u 2006 a 'u 2008, in mode da putè costruì nnande 'a chiazze d'u castelle - *[[Schloßplatz]]* - 'n'edifice nuève ca almene jndr'à le dimenziune e jndr'à l'aspette de le facciate prengepàle riccreje l'aspette de l'andiche castelle.

A nord d'a chiazze - osce a die 'na granne superficie picche strutturate - se iacchiane 'u *[[Lustgarten]]*, osce a die chiazze verde pubbleche, 'nu timbe giardine d'u stesse castelle e 'u Duomo de Berline - presende 'mbonde da 'u 1536, pure ce l'aspette de osce a die jè prevalendemende quidde d'u 1905.

L'indere punde settendrionale de l'isole costituisce l'Isole de le Musèe, cu le sue cinghe granne edifice dedicate a le esposiziune e costruite partenne da 'u 1822, osce a die une de le cchiù 'mbortande comblesse museale d'u munne, dedicate soprattutte a le collezune archeologgeche e a l'arte d'u Uettecinde.

L'andiche e caratteristeche architetture d'a vanne meridionale de l'isole, l'accussìditte *[[Fischerinsel]]* (tar.: isole de le pescature) ha state destrutte combletamende da le bombardamende d'a Seconda uerre mundiale; l'uneche elemende andiche jè 'u ponde piccinne *[[Jungfernbrücke]]*, collegamende cu 'a terra ferme a ovest de l'isole.

Subbete a est de l'isole se iacchie 'u quartere recostruite *[[Nikolaiviertel]]*, cu 'a ''Nikolaikirche'' (Chiesere de San Necole), 'a chciù andiche chiesere de Berline.

None tanda lundane se iacchiane 'u Municipie Russe (da 'u caratteristeche colore de le mattune), jndr'à forme de le sessande d'u Uettecinde, ma jndr'à posizione d'u municipie medievale e 'a ''Marienkirche'', chiesere funnate jndr'à 'u XIII sechele.

Da l'isole porte verse ovest e 'mbonde a 'a Porte de Brandeburghe ìu viale *[[Unter den Linden]]* (tar.:sotte a le tiglie), trasformate jndr'à 'u 1647 da polverose sendiere pe cavalcà in viale arvulate e ambliate cchiù vote jndr'à storie.
'U viale jè tagghiate a metà da 'a perpendicolare *[[Friedrichstraße]]* ca colleghe, a sud de le *Tiglie*, 'a ''Friedrichstadt'' (tar.: cetate de Federico), funnate jndr'à 'u 1688, ingorporate cumme quartiere de Berline jndr'à 'u 1799 e famose pa chiazza soje *[[Gendarmenmarkt]]*, cu le chiesere frangise e tedesche e 'u *[[Schauspielhaus]]* (sinonime de tiatre), frondeggiate da 'a statue de Friedrich Schiller, eppure, a nord d'u granne *boulevard*, 'a *Dorotheenstadt*, nate quinnece anne apprime d'a *Friedrichstadt* e inglobbate - cumme pure 'u sobborghe de *[[Friedrichswerder]]* - cu 'u stesse atte amministrative d'u 1709.

Luènghe 'u "viale de le Tiglie" se iacchiane 'a *[[Staatsoper Unter den Linden]]* e 'a Cattedrale cattoleche de Sand'Edvige, tutte e doje costruite sotte a Federico 'u Granne; pure 'a *[[Staatsbibliothek Unter den Linden]]*, 'a Guardia Nuova d'u 1818 e 'u lussuose Hotel Adlon d'u 1907 se affaciane sus a 'u viale.

A nord d'u cendre storeche se iacchie 'u *Scheunenviertel*, addò jndr'à 'u corse de le sechele se acchiarene rifugge le rifuggiate ebbreie vittime de le persecuziune jndr'à l'Europe oriendale. Aqquà, apprime de l'avvende d'u nazisme, fiurì, perfettamende sckaffate jndr'à 'u condeste sociale, 'na comunità ebbraiche ricche e culturalmende attive; jndr'à stesse zone se iacchie 'a *[[Neue Synagoge]]*, inaugurate jndr'à 'u 1866, danneggiate da le bombardaminde jndr'à 'u 1943, scettate 'nderre da le autorità d'a DDR jndr'à 'u 1958 e recostruite jndr'à 'u 1993 cumme *Centrum Judaicum*, ca combrende pure 'na sinagoghe piccenne.

Notevole jndr'à zone sonde pure 'a *[[Sophienkirche]]* (tar.:Chiesere de Sanda Sofia) e 'u *[[Kulturzentrum Tacheles]]*, *atelier* d'artiste. Osce a die 'nu sacche de edificie d'u quartiere onne state restaurate e costituiscene attrattive turisteche, cumme le *[[Hackesche Höfe]]*, 'nu comblesse de edifice cu 'nu sacche de cortile inderne, costruite jndr'à 'u 1908 da August Endell.

Cu 'na 'mbortanze riforme territoriale jndr'à 'u 1861 avenèrene indegrate jndr'à cetate de Berline le sobborghe de Wedding, Moabit, *Tempelhofer Vorstadt* - osce 'a vanne meridionale de *[[Kreuzberg]]* cu l'omonime colline jndr'à 'u *[[Viktoriapark]]* - e *Schöneberger Vorstadt*, osce 'a vanne oriendale de ''Schöneberg''.

Accumenzanne da 'u 1861 face parte de Berline pure 'u Tiergarten, 'u granne parche cendrale, già riserve de cacce de le re de Prussie, aperte a 'u pubbleche da Federico 'u Granne jndr'à 'u 1742, 210 ettare de verde a 'u quale cendre se iacchi 'a Siegessäule (Colonne d'a Vittorie) e affianghe 'u famose Giardine Zoologgeche, 'u *[[Haus der Kulturen der Welt]]* (ex cendre congresse), 'u *[[Schloss Bellevue]]* (tar.:Castelle Belvedere), osce a die sede d'u Presidende Federale eppure d'u ''Reichstag'', sede d'u parlamende fedrale *[[Bundestag]]*. Avenìe funnate cumme prime parche comunale d'a cetate jndr'à l'anne quarande d'u Uettecinde 'u Volkspark Friedrichshain, 'u quale nome avenìe date jndr'à 'u 1920 pure a 'u quartiere.

Pe adeguà le infrastrutture d'a cetate e de l'immediate circondarie sue a 'a rapide crescite d'a popolazzione jndr'à 'u 1862 avenìe adottate l'accussìditte *Piano Hobrecht* pe pruggettà e ottimizzà 'u traffeche, le acquedotte e le fognature.

### ''Groß-Berlin'' - 'a riforme d'u 1920
Atturne a 'a storeche Berline se averene sviluppat nuève quartire. Jndr'à seconda metà d'u Uettecinde se averane furmate, a parte a le granne insediaminde industriale - quartire de casermune pa crescende poplazzione; jndr'à certe zone 'a denzetà abitative supranave le 100.000 crestiane pe km².
'A maggior parte de ste quartire pure a l'inizie d'u Novecinde - pe quande bene collegate a 'a cetate - non ge facevane parte d'a municipalità berlinese. Pure otre cetate e villagge atturne - certe de le quale funnate apprime de Berline - erane cresciute, partecipanne a 'u *boom* economeche d'a capitale, cumme Spandau, Köpenick, Wilmersdorf. 

Infine avenerene funnate, atturne a 'a fine d'u sechele, diverse quartire residenziale, in particolare a sud-ovest de Berline - cumme Nikolassee, Wannsee sus a l'omonime lache e Lichterfelde, famose pure pu granne Giardine Botaneche apirte jndr'à 'u 1904, ma pure jndr'à otre zone atturne a 'a granne cetate, cumme Frohnau a nord; 'a maggior parte de ste fondaziune nuève erane fine da l'inizie bene collegate cu 'a cetate - emblemateche 'u case de Nikolassee, 'a quale prima "villa" ere 'a stazione ferroviarie, osce a die stazione d'a S-Bahn (''Schnellbahn'', cioè ferrovie veloce) berlinese.

'U movimende a favore de 'na riforme territoriale de l'area metropolitane avera luttà condre a varie inderesse de parte, cumme chidde de le piccenne ma ricche assaije zone d'u sud de Berline, ca averane paure de perdere, cu 'a reforme, le condribbuende benestande. Le doje granne merite de stu movimende sonde condiziune essenziale d'a vite de Berline angore osce a die.

Pe assicurà l'approvviggionamende de acque pa metropoli e di stipà spazie naturale pa popolazzione, l'associazione a favore d'a Granne Berline jndr'à 'u 1915 avère conguistate cchiù de 10.000 ettare de foreste atturne 'a cetate. Cu otre successive acquiste e grazie a 'a legislazione sostanzialmende invarate de l'epoche, Berline dispone osce a die de cchiù de oltre 200 km² de foreste sus a 'u territorie comunale, de le quale 'a cchiù granne e condemboraneamende cchiù cendrale jè 'u ''Grunewald'' (tar.: Bosche verde), e de otre 95 km² fore da le confine comunale, cchiù de ogne otre metropoli europèe.

L'otre - e cchiù famose - resultate de stu movimende ere 'a legge trasute in vigore 'u 1° ottommre d'u 1920. 'U numere de le abitande resultò raddoppiate, da 1.9 miliune a cchiù del 3.8 miliune; 'a superficie d'a cetate passò da 66 km² a 883 km² e corrispondeve, a parte certe cangiaminde piccinne, a quedde de osce a die.

Sette erane le cetate trasute jndr'à Granne Berline.

'A cchiù granne ere Charlottenburg, a cavalle 'mbrà Seicinde e Settecinde, villagge atturne a 'u Castelle de Charlottenburg, jndr'à 'u 1920 cetate ricche cu 322.717 crestiane, ca costituitive l*Ovest Nuève* d'a metropoli, cu l'elegande viale Kurfürstendamm, tiatre e puteje.

'U condrebbute de Neukölln ere de 262.414 crestiane, assaije de chiste operaie.

'Mbrà 'a vecchie Berline e Charlottenburg se iacchie Schöneberg, jndr'à 'u 1920 cetate abbastanze borghese cu 178.207 crestiane; 'u municipie d'a cetate, pò d'u distrette, adda fà, duranne le anne d'a divisione, 'a funzione de municipie de Berline Ovest. 'U *[[KaDeWe]]*, funnate jndr'à 'u 1907. Jè angore osce 'u cchiù granne e lussuose granne maiazzine de Berline.

Lichtenberg, cetate industriale a est de Berline, consegnave 144.986 berlenise nuève.

Wilmersdorf mandene angore osce 'u caratere sue de località tranguille; jndr'à 'u 1920 tenève 139.468 crestiane.

'U cendre storeche de Spandau jè cchù andiche de Berline; se iacchie a 13 chilometre a ovest d'u cendre storeche de Berline, ha date 95.373 crestiane e ne de le edificie cchiù andiche d'a Granne Berline, 'a fortezze Zitadelle Spandau.

'A cchiù piccenne 'mbrà le cetate neoberlenise ere Köpenick cu 32.589 crestiane, pure jedde funnate apprime de Berline. Cu Köpenick traserene jndr'à 'u territorie nuève berlinese pure le larie zone virde jndr'à 'u sud-est, 'u granne lache Müggelsee cu le foreste sue e le parche - cchiù cendrale - *[[Treptower Park]]* e *[[Plänterwald]]*.

'Mbrà le numerose otre località indegrate - a le quale Berline adda dà 'u soprannome "Cetate de le cinde villagge" - resulte pure 'a maggior parte de le quartire residenziale elegande, chidde cchiù periferece e pure chidde cchiù vicine cumme Grunewald a le margine de l'omonime foreste, o Westend, addò osce a die se iacchiane l'''Olympiastadion'' (Stadie olimbeche) e 'u ''Funkturm'' (Torre d'a radio).

Jndr'à matinate d'u 1° ottommre d'u 1920 Berline ere 'a seconda cetate d'u munne - apprrisse Los Angeles - pe superficie e 'a terze pe numere de crestiane, apprisse Londra e New York. Le vicchie e ormaie stritte confine d'a cetate - cumme 'u ponde Oberbaumbrücke non g'esistevane cchiù.

### 'U ''Piano Speer'' e le distruziune d'a Seconda uerre mundiale
Quanne spicciò 'a uerre resultave distrutte jndr'à 'nu mode irrecuperabbele 'u 20% de le edificie, 'u 50% jndr'à le quartire cendrale; 28,5 km² d'u territorie urbane averene state recoperte da macerie. Non g'erane cchiù iavetabbele 600.000 appartaminde. Le strutture industriale e commerciale resultavane ausabbele sulamende in parte. Gravemende scuasciate averene state le infrastrutture, in particolare le linèe ferroviarie urbane, *S-Bahn* ed *U-Bahn* (da *Unterbahn*, ca signifeche "ferrovie sotterranèe" o ferrovie metropolitane).

### Ricostruzione e sviluppe d'a cetate divise
'A ricostruzione de le cchiù 'mbortande strutture urbane accumenzò subbete subbete apprisse 'a fine d'a seconda uerre mundiale; in particolare servive fà funzionà 'n'otra vote pure a chiane chiane le rezze de approviggionamende, almene le ponde cchiù 'mbortande e 'u traffeche pubbleche. Servive sgomberà le macerie: sta fatìe avenìe fatte soprattutte da le femmene, le accussìditte *Trümmerfrauen* - "femmene de le macerie" in tarandine; infatte le combetenze professionale de le ommene presende - chidde ca non g'averene muèrte, none gravemende feriti e priggioniere de uerre non angore libberate - erene indispenzabbele. Le singhele mattune ausabbele 'n'otra vote avenèvane purtate in diverse zone, soprattutte perifereche, a furmà colline, pò cuperte de terre e piandumate. 'A maggiore de ste colline jè 'u *[[Teufelsberg]]*, a le margine d'u Grunewald e ierte 114,7 m s.l.m.

Jndr'à totte 'a cetate le eleminde andiche, sane, restaurate o recostruite, convivone cu chidde moderne. Le resultande condraste costituiscene 'u stile tipiche d'a Berline de osce a die e sonde condemboraneamende 'na testimonianze indirette de le distruziune d'a uerre. 'U cchiù famose - e comungue une de le picche - edificie ca angore osce a die donne 'n'idea dirette de le distruziune causate da le bombardaminde, a le incendie e a 'a battagghie finale jè 'a ''Gedächtniskirche'' (tar.: Chiesere d'a Memorie), stipate a 'u state de rudere pe volere d'a popolazzione de Berline Ovest e circonnate da le eleminde architettonece moderne d'a chiesere nove, inaugurate jndr'à 'u decemmre d'u 1961.

'A zone atturne a 'a *Gedächtniskirche*, 'u "Nuève Ovest" de le prime anne d'u Novecinde, 'mbrà le quartire de Charlottenburg, Wilmersdorf e Schöneberg, addevendò veloce veloce 'n'imbortande zone commerciale de Berline Ovest. Pure 'a sole Berline Ovest duranne le anne d'u Mure - 480 de le 890 km² totale - ere 'na cetate policendreche, otre 'mbortande zone commerciale erane - e angore osce a die sonde - 'u cendre storeche de Spandau e 'a *[[Schloßstraße]]* de Steglitz, addò jndr'à l'abbrile d'u 1970 avenìe apirte une de le prime cendre commerciale tedesche cu cchiù de 50 puteje.

Nascìe invece jndr'à 'na zone perifereche de Berline Ovest, 'nguedde a 'u confine verse 'u settore sovieteche e, da 'u 1961, d'u Mure, 'u *[[Kulturforum]]*. 'U prime edificie nuève avere state 'a ''Philharmonie'', costruite 'mbrà 'u 1960 e 'u 1963 sus a 'nu proggette de Hans Scharoun.

* St. Matthäuskirche
* Bibblioteche de State de Berline
* Deutsches Technikmuseum Berlin
* Sowjetisches Ehrenmal (Monumende a le surdate sovietece)
* Treptow
* Sowjetisches Ehrenmal - Treptower Park
* Alexanderplatz
* ''Fernsehturm'' (torre d'a telavisione)
* Marx-Engels-Forum

'N'otre resultate evidende d'u sviluppe separate ere 'a presenze de istituziune parallele, 'u Giardine Zoologgeche e 'u *Tiergarten*, le tiatre de l'opere a est e a ovest, 'nu sacche de musèe divise jndr'à doje. Apprisse le 'ngazzaminde iniziale sus a l'evenduale chiusure, osce ne resulte 'na ricchezze culturale angore cchiù granne.

### Da 'a riunificazione a osce a die
* East Side Gallery
* Checkpoint Charlie
* Mauerpark

* Potsdamer Platz
* Reichstag
* Stazione cendrale
* Musèe ebbraiche
* Memoriale pe le ebbreie accise d'Europe (*Denkmal für die ermordeten Juden Europas*)

### Gallerie fotografeche

Image:MarienkirchFernseh.JPG|Marienkirche e Torre TV
Image:Fernsehturm berlin.JPG|Fernsehturm de Berline
Image:MarienkirchNeptun.JPG|Marienkirche e Fundane d'u Nettune
Image:Berlin Friedrichswerdersche Kirche a.jpg|Friedrichwerdersche Kirche
Image:CupolaReichstag.JPG|Cupole de vitre sus a 'u Reichstag
Image:BerlinerDom03.JPG|'U Duome de Berline da 'a Rathausbrücke
Image:BismarckStatue.JPG|Monumende a Otto von Bismarck
Image:Siegessäule (8331819436).jpg|Straße des 17. Juni e 'a Colonne d'a Vittorie da 'u late est
Image:Checkpoint Charlie Berlin.jpg|'U famose *Check-Point Charlie* sus a Friedrichstraße jndr'à 'u 2009
image:Berlin Brandenburger-Tor 0141 a.jpg|Porta de Brandeburghe de notte (Brandenburger Tor)
image:Brandenburger Tor Blaue Stunde.jpg|Porta de Brandeburghe (Brandenburger Tor)
image:Berlin reichstag CP.jpg|Parlamende (Reichstag)
image:PotsdamerPlatz Vogelperspektive 2004 1.jpg|Chiazze de Postsdam (Potsdamer Platz)
Image:Knut IMG 8095.jpg|Berlin Zoo, Knut 24.03.2007
Image:Berlin Deutsche Oper Zuschauerraum.jpg|Deutsche Oper Berlin
Image:Nefertiti 30-01-2006.jpg|Berlin, Museum, Nefertiti



### Presende e future d'a metropoli
## Demografije
### Andamende demografeche

'A popolazzione de Berline ha state, 'mbonde a 'a uerre de le trend'anne, assaije vasce. Accumenzò allore a 'nghianà costandemende, superanne le 100.000 crestiane atturne a 'u 1740 e 'u milione atturne a 'u 1880.

Cu l'indistrializzazzione 'a cetate rechiamò 'n'immigrazione forta forte, particolarmende da le reggione oriendale. Pure le cetate e le comune atturne crescerene d'imbortanze. Jndr'à 'u 1920 'a ccrejazione d'a "Granne Berline" purtò 'a popolazzione a cchiù o mene 4 miliune de crestiane.

Apprisse le perdite d'a seconda uerre mundiale 'a popolazzione, assaije ridotte, cundave cchiù o mene 3 miliune de crestiane. Jndr'à 'u periode d'a divisione d'a cetate jndr'à doje blocche Berline Ovest avìe 'n'andamende demografeche ca sceve cchiù o mene da 1,9 a 2,1 miliune de crestiane, invece a Berline Est 'u numere de le crestiane sceve da 1,1 a 1,2 miliune. 

Apprisse a 'a riunificazione 'a popolazzione arrevò cchiù o mene a le date de osce a die, cu 'na flessione 'mbrà 'u 1996 e 'u 2001.

### Releggiune
'A longa tradizione de tolleranze releggiose in Prussie ha purtate, jndr'à 'u corse de le sechele, a l'immigrazione de diverse gruppe releggiose, perseguitate jndr'à propria patrie, pure in dimenziune rilevande.

Pure le ondate de immigrazione diversamende causate onne purtate a 'a presenze, osce a die, a Berline de tutte le cchiù 'mbortande releggiune d'u munne.

'Na prima rilevande ondate de assute da le doje granne chiesere crestiane - jndr'à Berline prevalendemende protestande 'mbonde a 'u 1539 - ha state quedde de le anne vinde d'u Novecinde, ca inderessave cetadine politicamende oriendate a sinistre, ingidenne allore particolarmende 'mbrà le operaie d'a cchiù 'mbortande cetate industriale tedesche.

L'abbandone de le chiesere duranne l'epoche nazionalsocialiste - sie pe convinzione ca pe opportunità - tuccave pure Berline.

Duranne le anne d'a divisione 'a vanna est no sule ha seguite 'a rapide emarginazione de le praticande crestiane a opere d'u reggime d'a SED, 'u Partite de Aunità Socialiste de Germanie, ma ha pure ingise in mesure angore maggiore, date 'a sproporzionate presenze de membre d'u partite e de funzionarie jndr'à capitale d'u State assaije cendraliste.

Jndr'à vanna Ovest l'abbandone corrisponne qualitativamende a quidde generalmende in atte in Germanie, sie a cause d'a *[[Kirchensteuer]]* sie pa visione criteche, spesse cchiù sus a 'u piane politeche ca sus a quidde releggiose, da vanne d'a popolazzione tradizionalmende crestiane.

Osce a die 'a percenduale de membre de le doje granne chiesere a Berline corrisponne, allore, a 'nu picche cchiù d'a metà d'a medie tedesche, pure ca resulte assaije cchiù granne d'a medie calcolate jndr'à le reggione territoriale d'a ex-DDR.

De l'arcidiocese de Berline - cu sede jndr'à storeche St-Hedwigs-Kathedrale - face parte, apparte 'a cetate, 'nu territorie larije appartenende a le doje reggione federale d'u nord-est.

D'a comunitate ebbraiche berlinese, fine da 'u Settecinde quedda maggiore in Germanie, sulamende 6.500 crestiane averene riuscite a sopravvivere a Berline - quacchedune purcé 'nzurate cu tedesche none ebbreie, quacchedune clandestinamende, grazie pure a l'aiute prestate da 'nu sacche de berlenise - a 'a Shoa, ca accedìe 55.000 ebbreie berlenise, invece cchiù de 100.000 riuscirene a salvarse a l'estere.

In particolare, cu le recedne immigraziune da le State de l'ex-Aunìone Sovieteche, Berline pure osce a die tène 'a cchiù numerose comunitate ebbraiche tedesche, corrispondende a cchiù d'u 6% d'a popolazzione ebbraiche tedesche de osce a die.

'A presenze musulmane jè legate a l'immigrazione de le urteme decennie, prevalendemende d'a Turchie.

L'urteme censimende de l'appartenenze releggiose resale a 'u 2004; le cifre resultane da chidde furnite da ogne comunitate releggiose; mangane certe gruppe minore ca non g'onne collabborate.

In particolare resultane:

* Chiesere crestiane evangeleche: 22,3%
* Chiesere crestiane cattoleche: 9,1%
* Otre chiesere crestiane: 2,7%
* Comunitate musulmane: 6,2%
* Comunitate ebbraiche: 0,4%
* Buddhiste: 0,2%

Cchiù o mene 'u 60% de le berlenise non g'appartene a nisciuna comunitate releggiose.

## Trasporte e infrastrutture

Berline tène 'na rezze de trasporte pubblece estese e assaije funzionale. Pure 'u traffeche private jè assaije scorrevole. 'U sisteme de trasporte pubbleche se articolesche cu diverse mezze, 'mbrà lore comblemendare, tutte gestite da 'a BVG (*Berliner Verkehrsbetriebe Gesellschaft*) tranne 'a *S-Bahn*, comungue indegrate jndr'à 'nu sisteme tariffarie uneche.

### ''S-Bahn'' e ''U-Bahn''

'A rezze ferroviarie mertopolitane se articolesce sus 'a doje rezze (*S-* ed *U-Bahn*) ca inzieme cupriscene assaije proprie 'a superficie cetadine. Apprisse a 'a riunificazione d'a cetate (1990) le fatìe de recuciture d'a rezze onne state combletate jndr'à picche anne.

* 'A ''S-Bahn'' jè 'nu servizie ferroviarie urbane, prevalendemende de superficie, cu tracciate diverse vote parallele (ma autonome) a chidde de le ferrovie naziunale d'a Deutsche Bahn. 'A rezze, comboste da 15 linèe (de le quale une circolare, 'a *[[Ringbahn]]*), 'mbrà lore sovrapposte jndr'à le tratte cendrale, cuprisce totte 'a cetate e le dintorne: 'mbrà le cetate servite stonne Potsdam, Strausberg, Oranienburg, Bernau e Königs Wusterhausen. 'A combagnie ca 'a gestisce jè 'a *S-Bahn Berlin GmbH*, parte d'u gruppe Deutsche Bahn. 'A storia soje accumenze jndr'à 'u 1882, cu l'inaugurazione d'a *[[Stadtbahn, Berline|Stadtbahn)]]*, pe pò crescere 'u sviluppe sue cu l'elettrificazione partenne da 'a metà de le anne vinde.
* 'A *[[Metropolitane de Berline|U-Bahn]]* jè 'a metropolitane, prevalendemende sotterranèe e costituite da 9 linèe. 'A rezze, sviluppate partenne da 'u 1902, jè une de le cchiù 'mbortande d'u munne, apprisse quedde de Londra, Budapest e Glasgow. Jè gestite da 'a combagnie cetadine BVG e jè particolarmende sviluppate jndr'à le zone cendre-occidendale d'a cetate. Sone a 'u studie 'nu sacche de pruggette de espanzione, 'mbrà le quale 'u prolungamende d'a U5 verse 'a stazione cendrale, parzialmende realizzate. 'U prengepàle de le probbleme jndr'à le retarde de l'ambliamende d'a rezze s'adda acchià jndr'à situazione finanziarie d'u comune.

### Tram, autobus e traghette
* 'A rezze tramviarie berlinese conde 22 linèe urbane (quase tutte jndr'à zone oriendale) e 2 extraurbane (verse Schöneiche, Rüdersdorf e Woltersdorf). 'A rezze occidendale avenìe soppresse jndr'à l'anne cinguande e sessande; de jedde ha state recostruite 'na sola linèe, ca passe pe le quartire de Gesundbrunnen e Wedding. Comungue 'a rezze jè condinuamende inderessate da 'nu sacche de pruggette piccinne de ambliamende, certe realizzate e otre a 'u studie. Pò jndr'à 'u 2005 'a rezze avene combletamende riorganizzate cu l'istituzione de le linèe MetroTram (*M*).
* Le autobus condane 'na rezze larije assaije, comboste da linèe ordinarie (Bus), MetroBus (*M*) e espresse (*X*). Stonne pure le linèe notturne (*N*).
* Le traghette de servizie pubbleche condane 10 linèe, tutte perifereche, ca attraversane 'a Sprea e otre fiume e lache. Sonde congendrate a sud-est (Treptow-Köpenick), ma 'a linèe cchiù longhe se iacchie jndr'à zone sud-occidendale, 'mbrà Wannsee e Kladow.

### Ferrovie

Berline jè 'n'imbortande node ferroviarie d'Europe, une de le punde de congiunzione 'mbrà l'est e l'ovest de le trasporte condinendale. 'A rezza ferroviaria soje, pure a cause de le fatte ca onne successe jndr'à 'u XX sechele, ha avute 'nu sacche de cangiaminde, 'mbrà le quale 'a perdite d'u sisteme de staziune de cape "a raggiere" (assaije estese a Londra, Mosca e Parigge).

Jndr'à cetate assaije sonde le granne staziune ferroviarie, accussì cumme le reste de le vicchie *terminal*, 'mbrà le quale l'''Anhalter Bahnhof''. Jndr'à le prime anne novande, mendre ca avenevane recostruite le varie tracciate de le ferrovia tedesche (DB), 'u traffeche a longa percorrenze ha state apprime ingendrate jndr'à stazione ''Zoologischer Garten'' (tar.: Giardine zoologgeche) e pò condivise cu l'''Ostbahnhof'', ca avere state 'a stazione prengepàle 'mbonde a 'u 28 masce 2006. Jndr'à quedda date avenìe inaugurate 'a nova stazione *[[Berlin Hauptbahnhof]]* ('mbrà le cchiù granne d'Europe) e 'u *[[Tiergartentunnel]]*, cu otre doje staziune nuève a longa percorrenze: ''Gesundbrunnen'' e ''Südkreuz''.

'A rezze ferroviaria tène 'na strutture cchiù o mene a croce, ingendrate sus a le asse d'a ''Stadtbahn'' (est-ovest) e d'u *Tiergartentunnel* (nord-sud), cu varie diramaziune. 'Mbrà l'ex-settore oriendale e svariate comune d'a curresce urbane ('mbrà le quale Potsdam) jndr'à 'u Brandeburghe, se iacchie 'u *[[Berliner Außenring]]*, 'nu percorse ferroviarie circolare, eredità de l'epoche d'u mure, ca servive a raccordà tutte le ferrovie locale verse Berline Est.

'Nu sacche sonde le collegaminde 'ndernaziunale da Berline, le cchiù distande de le quale collegane Berline cu 'a Russie, l'Ucraine e, periodicamende, 'u Kazakistan.

### Aeropuerte e puerte fluviale

Berline cundave fine a 'nu picche de timbe fa sus a:
* ttre granne aeripuerte, tutte scale 'ndernaziunale, ca sonde l'Aeropuerte de Berline-Tegel ( anord), l'Tempelhof (a 'u cendre) e l'aeropuerte de Schönefeld (fore da 'a cetate a sud, jndr'à 'u comune omoneme). Doje de chiste aeropuerte (Tegel e Schönefeld) averene state costruite pe conseguenze d'u "blocche de Berline" e d'a relative divisione d'a cetate. 'Mbrà le pruggette de osce a die sus a le aeropuerte cetadine stè quidde ca riguarde 'nu gruèsse ambliamende de Schönefeld, renominate "Aeropuerte 'Ndernazionale Berline-Brandeburghe", arrevane a 'u 2011. Stu fatte ha combortate 'a chiusure de Tempelhof e 'na forte riduzione de l'attività de Tegel, congendranne 'u traffeche aerèe sus a 'na sole strutture.
* ttre granne puerte fluviale, ca se iacchiane lunghe 'a Sprea, ausate pu trasporte merce e servite da nave pesande, sonde angore osce a die in funzione. 'U cchiù granne jè 'u ''Westhafen'' (tar.: puerte de l'ovest), ca se iacchie a Moabit; sonde attive pure 'u ''Südhafen'' e l'''Hafen Neukölln'', invece 'u storeche ''Osthafen'' (tar.: puerte de l'est) ha perse 'a funziona soje jndr'à l'urteme anne.

### Strade, autostrade e piste ciclabbele
Berline tène 'na rezze autostradale ca se raccorde jndr'à l'A10, 'u "raccorde anulare" cetadine. Le otre linèe autostradale sonde 'a A2 (verse Hannover, Dortmund e Oberhausen), 'a A9 (verse Monaco de Baviera), 'a A9 (verse Amburghe), 'a A12 (verse Francoforte sus a l'Oder), 'a A13 (verse Dresda), 'a A24 (verse Stettino) e l'urbane A115 (parte de l*[[AVUS]]*, prime autostrade costruite a 'u munne). 'U tracciate de l'A12 face parte de 'nu circuite autostradale 'ndernazionale, costruite sule in varie spezzone, ca adda congiungere Berline a Varsavia, Minsk e Mosca.

Assaije comblesse jè pure 'a rezze de strade statale. 'Mbrà le numerose arterie stonne pure le Bundesstraße 1 e 2, ca attraversane 'u territorie nazionale, l'une in direzione est-ovest, l'otre in direzione nord-sud. Assaije pure le percorse de le Strade europèe, 'mbrà le quale le cchiù 'mbortande sonde 'a E30 (Cork-Samara e Ufa) e 'a E55 (Helsingborg-Kalamata).

'A rezze de le piste ciclabbele jè assaije sviluppate., Normalmende chiste occupescene 'na fasce d'u marciapide, sus a totte e doje le late d'a strade, signalate da 'u culore russe de le linèe sus a 'u marciapide. Lore se sviluppescene tande a 'u cendre quande jndr'à le zone de le bosche e d'a periferie, viste pure 'u diffuse ause d'a biciclette cumme mezze de locomozione, assaije vote ca sostituisce l'automobbele. Le biciclette onne pure accesse sus a tutte le mezze pubblece cetadine, cu 'n'aumende piccinne sus a 'u bigliette o sus a l'abbonamende.

## Economije

Berline ave avute da 'u reste d'a Germanie, apprisse 'a cadute d'u mure, 'nu sbuènne de finaziaminde pa recostruzione, tenènne osce a die 'nu debite cchiù o mene ca arrive a 70 migliarde de euro. Pò cchiù o mene 'a metà d'a popolazzione a Berline vive de penzione o de sussidie statale e 'u reddite medie jè cchiù o mene de 1.400 euro a 'u mese.

'U coste d'a vite jè vasce assaije e le abitaziune sonde economeche. Le studinde universitarie ponne mandenerse facilmende e pajà l'affitte cu 'na fatìe part-time.

'A disoccupazione de masse jè in bona parte combensate da 'a granne crescite de richieste de fatìe pa costruzione (e recostruzione) de infrastrutture, soprattutte jndr'à l'ambite d'a modernizzazzione de chidde de Berline Est.

'Mbrà le prengepàle fonde economeche stè 'u turisme, ca jndr'à l'urteme decennie jè assaije aumendate, purtanne 'a cetate 'mbrà le prengepàle mete europèe, quase quase cumme a cendre cumme Londre e Parigge.

Otre setture prengepàle, cu 'na crescite veloce veloce, sonde chidde de le servizie, tecnologgie de le comunicaziune, mobbilità, media e museche, biologgie, scienze ambiendale, trasporte e ingegnerie medeche.

'Mbrà le aziende granne presende in cetate stonne 'a Siemens (cu sede jndr'à 'u quartiere Siemensstadt d'u  distrette de Spandau), 'a DaimlerChrysler, l'Allianz, 'a BMW, le Deutsche Bahn e 'a locale combagnie de trasporte pubblece, 'a BVG.

Cchiù nnande se iacchie 'na tabbelle de combronde d'u [prodotte inderne lorde[[ de Berline jndr'à l'ambite de l'[Aunìone Europèe, seconde le date 2004 de Eurostat.

## Manifestaziune

Assaije famose jè 'a Berlinese, 'u cchiù 'mbortande festivàl d'u munne revolte a 'u granne pubbleche e condemboraneamende une de le cchiù 'mbortande festivàl d'u cineme; se face ogne anne a febbrare.

'Nu sacche de otre manifestaziune, in particolare jndr'à le settore d'u tiatre, cineme, museca classeche e d'a museca condemboranea, se fanne a Berline, attiranne 'nu sbuènne de ospite da tutte 'u munne.

Jndr'à 'u 1989 ha nate a Berline 'a *[[Loveparade]]*, repetute ogne estate 'mbonde a 'u 2003 e pò repigghiate jndr'à 'u 2006. S'à svolte jndr'à l'urteme manifestaziune, sus 'a Straße des 17. Juni, a 'u cendre d'u parche urbane d'u Tiergarten. 

Jndr'à 'u 1999 onne partecipate, seconde le organizzature, cchiù de 'nu milione de crestiane e comblessivamende 'a manifestazione ha raccolte jndr'à l'anne 'na decine de miliune de crestiane. Jè sicuramende une de le cchiù granne manifestaziune de balle e collettive de osce a die, cu museche diffuse a 'nu volume ierte ierte da imbiande fisse e mobbile, sus a enorme autotrene. Jndr'à l'urteme periode, apprisse 'u diviete de farle a Berline, s'à decise de spustarle ogne anne jndr'à 'na cetate diverse d'a Germanie.

Berline jè une de le cetate fieristeche cchiù 'mbortande d'u munne. Se face 'a *Internationale Grüne Woche*, funnate jndr'à 'u 1926 e osce a die 'a cchiù granne fiere d'u munne jndr'à 'u settore alimentare e agricolture, cu (2008) 1.610 espositure ca avenene da 52 Paise, cu 'na superficie de esposizione de 115.000 metre quadrate, cu 425.000 visitature e cu cchiù de 5.000 sciurnaliste inviate da 70 Paise.

Pure 'a *IFA* - funnate jndr'à 'u 1924 - jè 'a cchiù 'mbortande fiere d'u settore sue, quidde de l'elettroneche de consume.

 

Da 'u 1966 'a cetate ospitesce 'a *ITB*, osce 'a cchiù granne fiere d'u turisme a 'u munne; 'a InnoTrans, ca se face ogne doje anne, jè 'a fiere de referimende jndr'à 'u munne d'a tecniche ferroviarie. 'Nu sbuènne de otre fiere, revolte in parte a 'u granne pubbleche, in parte sulamende o prevalemendemente a le esperte, combletane l'offerte.

A l'aeropuerte berlinese de Schönefeld se face 'a *ILA* - *[[Internationale Luft- und Raumfahrtausstellung]]* - 'a cchiù andica fiere de l'aviazione d'u munne, funnate jndr'à 'u 1909 a Frankfurt am Main, spustate jndr'à 'u 1912 a Berline e organizzate 'n'otra vote a Berline ogne doje anne da 'u 1992, une de le cchiù 'mbortande esposiziune d'u settore e pure pe numere de visitature - jndr'à 'u 2006 cchiù de 250.000 crestiane - e pe le velivole esposte - jndr'à 'u 2006 erane 340.

## Culture

### Patrimonie de l'umanità

Le palazze e parche prussiane de Berline e Potsdam sonde dichiarate da l'UNESCO patrimonie de l'umanità jndr'à 'u 1990.

L'isole de le musèe ha trasute a fà parte de l'elenghe jndr'à 'u 1999.

Jndr'à 'u 2008 'n'otra vanne de Berline ha trasute a fà parte de le patrimonie de l'umanità. Se tratte de sei gruppe de edifice realizzate jndr'à le prima anne d'u XX sechele, ca l'UNESCO ha recanusciute de 'mbortanze 'ndernazionale assegnannele 'u nome de "Residenze in stile moderne de Berline".

### Musèe

Berline jè 'na cetate ca offre musèe de diverse genere.

#### [[Isole de le musèe]]
'U nome "Isole de le musèe" ha state date pu granne numere de musèe, de 'mbortanze 'ndernazionale, ca se iacchiane jndr'à l'area. Le musèe sonde parte d'u gruppe de le Musèe statale de Berline, appartenende a 'a Fondazione culturale prussiane (*Stiftung Preußischer Kulturbesitz*). L*[[Altes Museum]]* jè 'u cchiù andiche de le musèe, 'u *[[Neues Museum]]* osce a die in restaure, adda tenè pure reperte de arte egizie.

Jndr'à l*[[Alte Nationalgalerie]]* stonne opere d'arte d'u XIX sechele, invece jndr'à 'u Bode-Museum, cu 'a caratteristeca soje cupole in rame, sonde esposte opere romane e bizandine. 

Spiccianne ste 'u Pergamon Museum famose pe ospità l'Altare de Pergamo, 'a Porta de Ishtar babilonese, 'u mercate de Mileto, le origgenale mure d'u palazze omayyade d'a Mshatta, e in genere ricche collezziune de arte greche, babilonese e islameche.

#### [[Kulturforum]]
'U comblesse ha state realizzate partenne da le anne cinguande d'u XX sechele, a 'u scope de ccrejà 'nu cendre culturale pe l'allore Berline Ovest, cumme a 'a *Museumsinsel* pe Berline Est. 

Aqquà stonne le musèe:
* Neue Nationalgalerie (1965-68)
* Musikinstrumenten-Museum (musèe de le struminde musecale, 1978-84)
* Kunstgewerbemuseum (1978-85)
* Gemäldegalerie

#### Otre musèe
Berline tène 'na granne varietà de musèe, musèe egizie ospitate jndr'à 'u Neues Museum, 'u Bauhaus-Archiv l'archivije d'u Bauhaus addò sonde custodite parte de le archivije d'a scola famose. 'U Bröhan-Museum cu le opere sue in Art Nouveau, jndr'à 'u Brücke-Museum jè condenute 'na collezzione de opere legate a 'u movimende artisteche Die Brücke ('U ponde) invece jndr'à 'u Museum Berggruen 'na collezzione raccolte da Heinz Berggruen. L'interessande musèe d'a tecniche e l'East Side Gallery 'nu musèe a l'aperte costituite da graffite sus a 'nu tratte d'u mure de Berline.

Opere de arte condemboranèe sonde esposte a l'Hamburger Bahnhof, invece jndr'à 'u Martin-Gropius-Bau se tènene esposiziune temboranèe, probbie cumme jndr'à 'u Kunsthaus Tacheles. 

Jndr'à l'edificie de Daniel Libeskind acchiame 'u Jüdisches Museum. Jndr'à 'u distrette oriendale de Lichtenberg jè possibbele visità 'u musèe dedicate soprattutte a l'attività inderne d'a Stasi, ministere de le servizie segrete d'a DDR.

### Tiatre

* Berliner Ensemble
* Deutsches Theater
* Friedrichstadt-Palast
* Grips-Theater
* Theater des Westens
* Volksbühne am Rosa-Luxemburg-Platz

### Tiatre de l'Opera
* Deutsche Oper Berlin
* Komische Oper Berlin
* Staatsoper Unter den Linden

### Museche
Le Berliner Philharmoniker, ufficialmende *Berliner Philharmonisches Orchester*, da 'nu sacche de crestiane conziderate 'a megghie orchestre simboneche d'u munne, onne elette jndr'à 'u 1999 Sir Simon Rattle cumme direttore prengepàle; 'a sede de l'orchestre jè 'a *Philharmonie*, prime edificie nuève d'u *Kulturforum*.

'U *Konzerthaus* (origgenariamende *Schauspielhaus*), a 'u *Gendarmenmarkt*, invece jè 'a sede d'u *Konzerthausorchester Berlin* - 'mbonde a 'u 2006 *Berliner Sinfonie-Orchester* o *BSO*.

'A terza granne orchestre simboneche classeche jè 'u *Deutsches Symphonie-Orchester Berlin* (*DSO*), da 'u 1946 a 'u 1956 *RIAS-Symphonie-Orchester*, pò 'mbonde a 'u 1993 *Radio-Symphonie-Orchester Berlin*.

Cchiù specializzate sus 'a museche d'u XX sechele jè 'u *Rundfunk-Sinfonieorchester Berlin* (*RSB*), funnate jndr'à 'u 1923.

RSB, DSB, 'u *Rundfunkchor Berlin* e 'u *RIAS Kammerchor* appartenene a 'a holding pubbleche *Rundfunk Orchester und Chöre GmbH*.

### 'Struzione e ricerche
'A scole elemendare a Berline dure - cumme jndr'à 'u Brandeburghe e in future pure a Amburghe - sei anne, doje de cchiù rispette a quedde de le otre reggione federale; in comune cu 'na parte de le reggione occidendale Berline offre apprisse 'a scola primarie 'a possibbeletà de scacchià 'mbrà 'a cchiù modeste *[[Hauptschule]]* (quattre anne de scole apprisse 'a scole elemendare), 'a *[[Realschule]]* (pure jiedde de quattree anne, ma cu condenute cchiù 'mbegnative e 'n'esame finale) e 'u *[[Liceo tedesche|Gymnasium]]*, l'uneche ca dè diritte a trasè a l'università. 'U *Gymnasium* dure osce a die sette anne (jndr'à certe case pure nove, apprisse quattre anne de scole elemendare); accussì 'a frequenze apprime de l'università jè comblessivamende de 13 anne cumme pe l'Itaglie. Osce a die jè in atte - cumme jndr'à le otre reggione - 'a riduzione a dodece anne; inzieme cu l'inizie d'a scole primarie, spustate da mediamende sei anne de età e mediamende a cinghe anne e mmienze, se arrive accussì a l'università 18 mise apprime. Jndr'à certe licèe esiste pure 'na classe accellerate, ca renne possibbele 'a maturità apprisse dodece anne, cchiù nnande apprisse unnece.

A le quattre università berlenise - Humboldt Universität (*HU*), Freie Universität Berlin (*FU*), Technische Universität Berlin (*TU*),
Universität der Künste Berlin (*UdK*, 'mbonde a 'u 2001: *Hochschule der Künste - HdK*) - studiane in totale cchiù de 105.000 studinde.

Jndr'à l'ambite d'a *Exzellenzinitiative* - 'nu combronde 'mbrà le università tedesche - 'a FU da 'u 2007 jè ufficialmende une de le nove *università d'élite* tedesche.

Apparte a le università esistene sette accademie (*Fachhochschule*), quattre de chisate sonde dedicate a diverse arte e dodece univeristà private cu comblessivamende cchiù de 25.000 studinde.

Le facoltà mediche d'a FU e d'a HU da 'u 2003 fanne parte d'a Charité, costituenne accussì 'a cchiù granne facoltà europèe de medicine jndr'à 'u storeche spedale funnate jndr'à 'u 1710 e luèche de ricerche mediche fine da 'u 1810, jndr'à 'u quale erane attive Rudolf Virchow, Ferdinand Sauerbruch, Hermann von Helmholtz, Robert Koch, Paul Ehrlich e Emil Adolf von Behring e ca fine a osce ave a l'attive sue premie Nobel.

Sonde attive a Berline pure le granne suggettate de ricerche nazionale, cumme 'a Max-Planck-Gesellschaft e comblessivamende uette istitute de ricerche de diverse ministere federale.

'A ricerche sciendifiche se svolge pure jndr'à cchiù de 70 istitute extrauniversitarie a finanziamende pubbleche cu comblessivamende cchiù 50.000 dipendende.

Cchiu d'u 13% de le brevette tedesche avene da Berline.

### Bibblioteche
* Kunstbibliothek

### Condreculture

Apprisse 'a cadute d'u mure de Berline jndr'à 'u 1989, 'u cendre cetate ('a ex vanne occidendale de Berline Est) ospitave 'nu sacche de case parzialmende destrutte duranne 'a seconda uerre mundiale e maje cchiù recostruite. Chiste onne devendate 'nu terrene fertile pe varie tipe de condreculture e culture underground, eppure de 'nu sbuènne de *night club*, combrese 'u Tresor, une de le cchiù 'mbortande club de museche techno d'u munne (le evende comungue sonde ospitate, da 'u 2005, jndr'à 'u club *Maria am Ostbahnhof*). Berline tène 'na ricche scene artisteche, ma stè subbisce 'na crescende pressione finanziarie, purcé l'affitte sonde aumendate da quanne 'u guverne tedesche ha turnate a avè Berline cumme sede.

## Turisme
Berline jè 'na mete turisteche assaije ambite, cu 'nu notevole ingremende de le pernottaminde jndr'à l'anne successive a 'a riunificazione d'a cetate e in particolare da l'inizie d'u millennie nuève. A l'inderesse 'ndernazione pe Berline condrebbuiscene pure le nove e avvenieristeche strutture architettoneche. 
Apparte 'u diverse numere de le punde turisticamende ricettive, ca se iacchiane prevalendemende in cendre (ma pure in bona parte d'a periferie), jè da notà l'economecetà d'a capitale rispette a assajie otre metropole turisteche, europèe e none.

## Amministrazione
### Sisteme politeche

Berline costituisce une de le ''Land'' (state federate) d'a Germanie, e jè allore 'na cetate-state.

'U sinnache da cetate (*Regierender Bürgermeister*, "Sinnache reggende"), 'a giunda comunale (*Senat*) e 'n consiglie comunale (*Abgeordnetenhaus*, "Camera de le deputate") onne combete de rappresendanze cumme organe d'a cetate e d'u *Land*. 'U sinnache jè accussì pure Presidende de le ministre, 'a giunda comunale jè ppure Guverne e 'u consiglie comunale jè pure Parlamende.

### Suddivisione amministrative

Berline jè suddivise jndr'à 12 destritte (*Bezirk*), o destritte amministrative (*Verwaltungsbezirk*):

Ogne distrette, pure ca ave potere inferiore a chidde de le comune de l'otre *Land*, costituisce 'na aunità amministrative ca elegge 'nu probbie consiglie 

de le delegate distrettuale (*Bezirksverordnetenversammlung*) e 'nu Sinnache (*Bezirksbürgermeister*).

'A divisione de osce a die in destritte ha state avute jndr'à 'u 2001 da l'accorpamende de le 23 destritte ca esistevane apprime. Ogne distrette jè comboste de cchiù quartire (*Ortsteil*), comblessivamende 95.

Jndr'à le quartire stonne certe vote località da 'u carattere particolare, ditte *Ortslage* - soprattutte in periferie - o *Kiez* - particolarmende 

jndr'à le tradiziunale e caratteristece quartire cendrale.

'A suddivisione in "ambite statistece" (*Statistische Gebiete*) coingide sule in parte cu 'a suddivisione storeche o tradizionale.

## Araldeche e toponomasteche

File:Flag of Berlin (state).svg|Bandiera governative
File:Flag of Berlin (banner).svg|Versione verticaled'a bandiera
File:Country symbol of Berlin b-w.svg|Simbele statale(senza corona)
File:Coat of arms of Berlin (1935).svg|Stemme d'u 1935, poiausate da Berline Est


'A mascere parte de le studiuse congorde osce a die sus a 'u rifiute d'u vicchie e popolare seconde 'u quale 'u nome *Berlin* resale a l'orse, in tedesche *Bär*, animale presende jndr'à zone a l'epoche d'a funnazzione de Berline e stemme d'a cetate accumenzanne da 'u 1280. Derive invece, cu 'na bbona probbabbiletà, da 'a radice slave *berl*, ca signifeche *[[palude]], isole de fiume*.

'A bandiera de Berline consiste jndr'à 'nu panne a 3 banne orizzondale, 2 russe a le late (cchiù piccenne) e 'a cendrale vianghe. Jndr'à queste stè 'u simbele de l'orse none combrese jndr'à 'u scude, 'u quale avène repurtate jndr'à le bandiere de ause guvernative. 'A bandiera, ccrejate jndr'à 'u 1911, avenìe adottate jndr'à forme de osce a die 'u 26 masce 1954 pe Berline Ovest e pò reconvertite a simbele uneche apprisse 'a riunificazione d'u 1990.

'U stemme cetadine tène 'a seguende descrizione araldeche: *Jndr'à 'nu cambe d'[[Argende, araldeche|argende]], 'n'orse rambande [[Gnure, araldeche|gnure]], armate e linguate de [[Russe, araldeche|russe]]. In alte, 'nba corone d'[[Ore, araldeche|ore]] decorate cu uette fiorune d'u stesse metalle, de le quale cinghe in viste*. L'origgene d'u stemme jè scanusciute, comungue se penze ca jidde ha state ausate in omagge a Alberto I de Brandeburghe (1100-1170).

## Personalità legate a Berline

Da sechele Berline jè 'nu cendre culturale, economeche, politeche. Onne nate 'nu sbuènne de personagge famose pe le cchiù sbariate mutive. Condemboraneamende a Berline, cumme jndr'à l'otre metropole a forte immigrazione, onne agite - leganne 'u probbie nome a sta cetate - pure 'nu sacche de femmene e maschele nate a otre vanne.

### Personagge famose nate a Berline
* Federico Guglielmo II de Prussie (1744-1797), re de Prussie
* Alexander von Humboldt (1769-1859), scienziate
* Federico Carlo de Prussie (1828-1885), militare
* Max Liebermann (1847-1935), pettore
* Martin Röder, (1851-1895), combosetore
* Walther Rathenau (1867-1922), politeche
* Hermann Struck (1876-1944), pettore
* Gustav Stresemann (1878-1929), statiste
* Walter Gropius (1883-1969), architette
* Wilhelm Furtwängler (1886-1954), museciste (a Schöneberg)
* Kurt Tucholsky (1890-1935), scrittore
* Walter Benjamin (1892-1940) felosofe (a Charlottenburg)
* Kurt Gerron (1897-1944), attore e reggiste
* Herbert Marcuse (1898-1979), felosofe
* Marlene Dietrich (1901-1992), attrice (a Schöneberg)
* Helmut Newton (1920-2004), fotografe
* Alfred Bengsch (1921-1979), cardinale
* Joachim Fest (1926-2006), storeche
* Boris Groys (1947), felosofe
* Klaus Wowereit (1953), politeche (a Berline Ovest)
* Nina Hagen (1955), candande (a Berline Est)
* Marianne Rosenberg (1955), candande (a Berline Ovest)
* Erik Zabel (1970), cicliste (a Berline Est)
* Franziska van Almsick (1978), nuotatrice (a Berline Est)
* Meike Kröger, (1986), atleta de salte in alte
* Jörn Schlönvoigt, (1986), candande e attore

### Personagge famose legate a Berline
* Andreas Schlüter (Danzica, 1664 – San Pietroburgo, 1714), scultore
* Georg Wilhelm Friedrich Hegel (Stoccarde, 27 aguste 1770 - Berline, 14 novemmre 1831), felosofe
* Karl Friedrich Schinkel (Neuruppin, 13 marze 1781 - Berline, 9 ottommre 1841), architette
* Le frate Grimm, Jacob (Hanau, 4 scennare 1785 - Berline, 20 settemmre 1863) e Wilhelm (Hanau, 24 febbrare 1786 - Berline, 16 decemmre 1859), scretture
* Heinrich Heine (Düsseldorf, 13 decemmre 1797 - Parigge, 17 febbrare 1856), poeta
* Theodor Fontane (Neuruppin, 30 decemmre 1819 - Berline, 20 settembre 1898), scrittore
* Heinrich Zille (Radeburg, 10 scennare 1858 - Berline, 9 aguste 1929), disegnatore
* Alfred Grenander (Skövde, 26 sciugne 1863 – Berline, 14 luglie 1931), architette
* Richard Strauss (Monaco de Baviera, 11 sciugne 1864 – Garmisch-Partenkirchen, 8 settembre 1949), museciste
* Käthe Kollwitz (Königsberg, 8 luglie 1867 - Moritzburg, 22 abbrile 1945), pittrice
* Rosa Luxemburg (Zamos'c', 5 marze 1871 - Berline, 15 scennare 1919), politeche
* Karl Liebknecht (Lipsia, 13 aguste 1871 - Berline, 15 scennare 1919), politeche
* Albert Einstein (Ulma, 14 marze 1879 – Princeton, 18 abbrile 1955), scienziate
* Bruno Taut (Königsberg, 4 masce 1880 – Istanbul, 24 decemmre 1938), architette
* Claire Waldoff (Gelsenkirchen, 21 ottommre 1884 - Bad Reichenhall, 22 scennare 1957), cabarettiste
* Ludwig Mies van der Rohe (Aquisgrana, 27 marze 1886 – Chicago, 17 aguste 1969), architette
* Adolf Hitler (Braunau am Inn, 20 abbrile 1889 – Berline, 30 abbrile 1945), cangelliere e *Führer*
* Hans Scharoun (Brema, 20 settembre 1893 - Berline, 25 novemmre 1972), architette
* Bertolt Brecht (Augusta, 10 febbrare 1898 – Berline, 14 aguste 1956), drammaturghe
* Hermann Henselmann (Roßla, 3 febbrare 1905 – Berline, 19 scennare 1995), architette
* Albert Speer (Mannheim, 19 marze 1905 - Londra, 1º settembre 1981), architette
* Hannah Arendt (Hannover, 14 ottommre 1906 – New York, 4 decemmre 1975), felosofe
* Herbert von Karajan (Salisburgo, 5 abbrile 1908 - Anif, 16 luglie 1989), museciste
* Willy Brandt (Lubecca, 18 decemmre 1913 – Unkel, 8 ottommre 1992), statiste
* Christiane Vera Felscherinow (Amburgo, 20 masce 1962), scrittrice
* Paul van Dyk (Eisenhüttenstadt, 16 decemmre 1971), disc-jockey

## Gemellagge
Berline je gemellate cu 17 cetate d'u munne e collabbore attivamende in diverse associaziune de cetate 'ndernaziunale..

Le destritte cetadine onne numerose gemellagge autonome, naziunale e 'ndernaziunale, cu cetate e cu quartire de granne cetate.

## Sport

Berline tène 'na granne storie sportive; Gustav Scholz, Erik Zabel, Pierre Littbarski, Franziska van Almsick e otre sportive famose onne nate aqquà; le nome de pioniere d'u sport cumme Friedrich Ludwig Jahn e Hannes Marker sonde legate a quidde d'a cetate accussì cumme quidde d'a AVUS - fine da 'u 1921 - jndr'à l*[[automobbilisme]]*.

A Berline se onne fatte 'mbortande manifestaziune sportive cumme le sciueche estive d'a XI Olimbiade jndr'à 'u 1936 - manifestazione sfruttate cumme propagande da 'u reggime nazionalsocialiste, ma pure evende sportive de prime ordene cu atlete eccezziunale cumme Rie Mastenbroek e Jesse Owens.

L'''Olympiastadion'' d'u 1936 ha state restaurate e modernizzate combletamende apprime de le mundiale de ballone d'u 2006; jndr'à l'aguste d'u 2009 ospite le cambionate d'u munne de atletiche leggere, fine da 'u 1963 jè 'u "prate de case" de Hertha BSC, funnate jndr'à 'u 1892, osce a die squadre de ballone cchiù popolare a Berline e apprisse alte e vasce da 'u 1997 'n'otra vote jndr'à Bundesliga tedesche.

Mene successe onne osce a die 'u 1. FC Union Berline e 'u BFC Dynamo - tutte e doje 'mbortande a l'epoche d'a DDR - Tennis Borussia Berline e 'n'ottandine de otre suggettate de ballone.

Successe berlenise se condane jndr'à l'hockey sus a 'u ghiacce (Eisbären Berlin), jndr'à Pallanuoto, jndr'à Pallacanestre, jndr'à Pallavole e jndr'à Pallamane.

Ogne anne se fanne a Berline 'a maratone, une de le cchiù granne manifestaziune de stu tipe a levèlle mundiale, l*ISTAF*, une de le cchiù 'mbortande manifestaziune mundiale de atletiche leggere, 'a *German Open* d'u tennis femminile (WTA) e 'a Coppe de Germanie, 'u seconde cchiù 'mbortande tornèe de ballone tedesche.

Assaije le imbiande sportive, stadie, piscine, piste e stadie d'u ghiacce ca sonde a disposizione de le cetadine e avènene ausate probbie assaije. Le granne lache e 'u fiume Havel sonde assaije frequendate da veliste e remature.

## Berline a 'u cineme

Berline jè da sembre 'n'imbortande cendre d'a settime arte; le frate Skladanowsky ve presendarene le prime immeggine in movimende a 'nu pubbleche pagande 'u 1º novemmre d'u 1895, 58 sciurne apprime d'u debutte pubbleche d'u (tecnicamende superiore) cinematografe de le frate Lumière a Parigge.

A Berline sonde legate le nome de 'nu sbuènne de reggiste 'mbortande e atture famose; a Berline e jndr'à le dintorne 'nzeccate onne state attive 'a UFA e 'a DEFA; pure osce a die 'a cetate jè sede de 'mbortande produziune cinematografeche e televisive.

Soprattutte però Berline jè *oggette* d'u cineme; 'nu sbuènne de film onne state ambiendate a Berline e 'nu sbuènne de chiste descrivene carattere e storie de sta cetate.

## Note


## Bibbliografije
* Alfred Döblin: "*[[Berlin Alexanderplatz (romanzo)|Berlin Alexanderplatz]]*". Berline: S. Fischer Verlag, 1929
* Alexandra Richie: "*Berlino - Storia di una metropoli*". Melane: Mondadori, 2003 - ISBN 88-04-34693-0
* Leonard Gross: "*L'utlimo ebreo a Berlino*". Carroll & Graf Publishers, 1999 - ISBN 0-7867-0687-2
* Chandler Tertius: "*Quattrocento anni di crescita urbana: Un censimento storico*". Edwin Mellen Pr, 1987 - ISBN 0-88946-207-0
* Wolfgang Ribbe: "*Storia di Berlino*". Bwv - Berliner Wissenschafts-Verlag, 2002 - ISBN 3-8305-0166-8
* M.Kaufman Gwertzman: "*Il collasso del comunismo*". 1990
* Anthony Read e David Fisher: "*La crescita di Berlino: Biografia di una città*". New York: W.W. Norton, 1994 - ISBN 0-393-03606-5
* David Clay Large: "*Berlin*". New York: Basic Books, 2001 - ISBN 0-465-02632-X

## Otre pruggette

## Collegaminde fore a Uicchipèdie
* 
;Site istituzionale

*  Berline (Site ufficiale)
* Site istituzionale de l'Uffice d'u Turisme

;Otre
* Berlino sus a Uicchitravel
* Berline: 'nu sechele de architetture moderne
*  Berline in 3D
*  Storie de Berline Est
*  Mappe de Berline da 'u 1738 a 'u 1989
*  Hypermedia Berlin - Mappe inderattive de Berline
*  Berliner Mauer - memoriale cendre storeche e documendazione sus a 'u mure de Berline